Alexander Stambolijski

Alexander Stoimenov Stambolijski (Bulgarice Александър Стоименов Стамболийски, natus Bessaparae in oppido provinciae eiusdem nominis 1 Martii 1879; ibidem mortuus die 14 Iunii 1923) fuit rerum politicarum peritus Bulgaricus.

 Iuventus et munus 
Stambolijski ab anno 1893 ad 1895 scholam agriculturae Sadovo in oppido et deinde ad annum 1897 scholam viniculturae Pleveni frequentabat. Eodem loco ad motum agricolarum Bulgariae accessit. Ab anno 1900 Salinis Saxonicis philosophiae, ab anno 1901 Monaci agriculturae studebat. 

 Cursus honorum 
Anno 1902 in patriam reversus pro agricolis nitebatur. Anno 1905 praeses foderis agricolarum, anno 1908 legatus ad parlamentum Bulgariae factus est. Inter primum bellum mundanum Stambolijski non ut Ferdinandus rex Germaniae et Imperio Austro-Hungarico favebat, sed foederatis. Itaque anno 1915 in carcerem coniectus est. Quem Bulgaria anno 1918 victa Boris III, novus rex Bulgariae, venia data liberavit e carcere. Anno 1919 factio eius foedus agricolarum fractio maxima facta est et Stambolijski particeps legationis Bulgaricae ad faciendam pacem fuit. Die 9 Novembris 1919 Primus Minister nominatus est. Anno 1920 iterum electionem vicit. Paulatim dictaturam quandam instituere coepit. Itaque die 9 Iunii 1923 motus militum Alexandro Tsankov duce depositus est. Stambolijski fugit et se in oppido patrio abdidit, sed repertus atque necatus est.

 Nexus externi 

 De motu militum contra Alexandrum Stambolijski (lingua Anglica compositum)

Categoria:Alumni Universitatis Hallensis
Categoria:Alumni Universitatis Monacensis
Categoria:Primi ministri Bulgariae
Categoria:Necati